8. BŽŪP ateitis po 2013 m. (
Ulrike Rodust
(DE) Pone pirmininke, paprašiau žodžio ne tam, kad iškelčiau klausimą dėl tvarkos, norėčiau paprašyti jūsų, pirmininke, ir kolegų EP narių nepamiršti štai ko: čia yra vertimo problema. Aš pateikiau G. Lyono pranešimo Ae konstatuojamosios dalies pakeitimą: "kadangi BŽŪP turi būti nukreipta į daugiafunkcio, plataus masto ir tvaraus Europos žemės ūkio palaikymą ir vystymą". Deja, vertimuose naudojamas žodis "platus". Tačiau žodis "flächendeckend" vertime į vokiečių k. turi visai kitą reikšmę. Jis reiškia "visuose Europos regionuose". Net ir kalnuotose vietovėse turi būti plėtojamas žemės ūkis ("flächendeckend" reiškia "žemės ūkis"). Žodis "platus" reiškia visai ką kita.
Pirmininkas
Dėkoju už jūsų pastabą. Mes pataisysime tekstus ir suderinsime juos su originalu.
- Po balsavimo dėl 44 punkto
George Lyon
pranešėjas. - Pone pirmininke, atrodo, kad yra nelabai aišku, dėl ko mes čia iš tikrųjų balsuojame. Vertėjai žodžiu mums pasakė, kad dėl 44 punkto, o jūs pranešėte, kad patvirtintas 45 punktas. Šią painiavą reikia išspręsti, balsuoti teisingai ir balsavimo rezultatus skelbti teisingai.
Pirmininkas
Mes balsavome dėl 44 punkto, kaip jums ir sakiau. Kartoju: pakeitimui nepritarta, ir 44 punktas patvirtintas. Tokie yra balsavimo rezultatai.
Pablo Arias Echeverría
(ES) Pone pirmininke, mes ką tik balsavome dėl 44 punkto, ir nors aš buvau už, paspaudžiau "prieš", kadangi buvo šiek tiek painiavos: mums buvo pasakyta, kad balsuojame dėl 45 punkto, tačiau iš tikrųjų balsavome dėl 44 punkto.
Pirmininkas
Ponios ir ponai, jei yra tiek daug protestų - prašome klausyti - balsuojame dėl 44 punkto dar kartą. Balsuojame dėl 44 punkto. Man taip pat kilo abejonių dėl balsavimo, kadangi jūs nepakėlėte rankų.
- Prieš balsavimą dėl 59 punkto:
Elizabeth Lynne
Pone pirmininke, prašau paaiškinti. Aš nežinau, ar jūs neteisingai skelbiate ar vertėjai žodžiu klysta, tačiau anglų k. mums pranešė, kad vėl balsuojama dėl 52 punkto. Mums nepaskelbbalsavimo dėl 59 punkto, todėl mes nežinome, ką daryti.
Pirmininkas
Dabar balsuojame dėl 59 punkto. Ekrane jums šiuo metu nurodytas 59 punktas. Tai atskiras balsavimas.
- Prieš balsavimą dėl C konstatuojamosios dalies:
Elizabeth Lynne
Pone pirmininke, aš tik norėčiau pasakyti, kad AE konstatuojamoji dalis eina prieš C konstatuojamąją dalį. Mes dar nebalsavome dėl AE.
Pirmininkas
Mums pateikta visai kitokia informacija. Dabar turime balsuoti dėl konstatuojamosios dalies C.
- Prieš balsavimą dėl AE konstatuojamosios dalies:
Albert Deß
(DE) Pone pirmininke, kadangi balsavimo pradžioje buvo paaiškinta, kad teksto originalas yra vokiečių kalba, Europos liaudies partijos (krikščionių demokratų) frakcija nebepageidauja balsavimo dalimis. Mūsų frakcija balsuos už AE konstatuojamąją dalį.
Pirmininkas
Pone A. Deß, leiskite paaiškinti. To prašne tik Europos liaudies partijos (krikščionių demokratų) frakcija, bet ir kita frakcija, todėl, kaip ir planavome, mes balsuosime dalimis, kadangi to taip pat praškita frakcija.
Albert Deß
(DE) Tokiu atveju prašau savo frakcijos balsuoti "už" du kartus. Kadangi tekstas vokiečių k. yra originalas, mums nereikia balsuoti "prieš" per antrąjį balsavimą.
Pirmininkas
Ponios ir ponai, pirmininkai, prašome atidžiai paklausyti.
